Top Toeps Vir Ons Tyd – NG Gemeente Heuwelsig
Home Inligting Top Toeps Vir Ons Tyd
Top Toeps Vir Ons Tyd
Mias Van Jaarsveld 30/04/2020	 30/04/2020
Gebruik jou selfoon om jouself te verryk, geestelik te groei, en sinvol stil te word. Hier volg 'n klomp oulike toeps of "apps" wat aflaaibaar is op Google Play, of die Apple App Store.
Hierdie oulike "app" is gebaseer op die 5 kernbeginsels (of die 5 solas) van die Christelike geloof (genade, geloof, Jesus, die Bybel en God). Dit bespreek ook die Apostoliese Geloofsbelydenis. Dit is gebruikersvriendelik, word netjies aangebied, en kan ook vir persoonlike- of familiestiltetyd gebruik word.
Die CLF (Christelike Lektuurfonds) het ook 'n toep. Die CLF het wonderlike hulpbronne oor 'n hele reeks temas. Daar is daaglikse oordenkings, en ook leesstukke ook belangrike temas wat relevant is vandag.
Die Pray as you Go toep plaas elke dag 'n 10 minute oordenking oor die leesroosterteks. Daar is 'n voorganger (liturg) wat jou deur die dagweiding lei, en dit word baie sinvol aangebied.
Hierdie toep bevat die hele Liedboek se musiek en woorde. Jy kan na jou gunsteling kerkliedere luister, en saamsing.
Hierdie app is onlangs vrygestel deur Bybelmedia, en dit plaas daagliks oordenkings, bemoedigende en inspirerende boodskappe.
Op hierdie toep kan jy verskillende Bybelvertalings aflaai. Jy kan tekste onderstreep, notas maak, dit vergelyk met ander tekste, en meer daaroor oplees. Daar is ook 'n reeks Bybel programme en dagstukkies beskikbaar.
Hierdie toep plaas elke dag 'n kort, deurdagte boodskap, 'n voorbeeld van 'n gebed, en 'n uitdaging om jou geloof prakties uit te leef.
Hierdie toep verduidelik elke deel van die Bybel in sy konteks, en verduidelik hoe ons dit vandag moet verstaan. Tussen die netjiese verduidelikings oor die tekste, is daar ook baie oulike, en verstaanbare video's oor elke boek in die Bybel. Hierdie toep integreer die hele storie van die Bybel, en hou die leser nie op met vervelige en onnodige feite nie.
Natuurlik is daar nog baie ander toeps beskikbaar, maar ons is goed bekend met hierdie wat ons genoem het. Hierdie toeps is verniet, en dit is soos om 'n hele biblioteek in jou broeksak te hê.